# *ELŐTERJESZTÉS*

*LIT/1579-6/2023.*

***„Litér Településrendezési Eszközeinek részleges módosítása 11 pontban***

***tárgyú eljáráshoz kiegészítő határozat hozatala”***

*2023.09.12.*

***Tisztelt Képviselő Asszony/Úr!***

Litér Község Önkormányzatának Képviselő-testülete a 2022.06.20. napon tartott ülésén döntött a község településrendezési eszközeinek részleges, összesen 11 pontba szedett módosításáról a 89/2023.(VI.20.) és a 97/2023.(VI.20.) LKt. határozatok alapján a következők szerint:

1. Az 1426 hrsz Gip-3 övezetű ingatlanán kötelező növénytelepítési sáv kijelölése a Gip-3 és Gksz-3 övezetek kölcsönös védelme és a vízelvezetés megoldására
2. Az 502 hrsz Lf-2 övezetre módosítása annak érdekében, hogy a tömb szabályai vonatkozzanak a tömb minden hasonló beépítettségű ingatlanára
3. Az 527/1 hrsz megoszthatóságának biztosítása úgy, hogy a lakóépülettel beépített területrész maradjon az Lke-1 övezetben és megközelíthető maradjon a Rákóczi utcáról is, de az ingatlan 527/2 hrsz melletti nyúlványa kerüljön az 527/2 hrsz-el együtt (volt magtár épület) településközponti övezetbe a közösségi funkciók jobb betölthetősége érdekében
4. Az 550-552/5 hrsz-ek alkotta telektömb kerüljön településközponti vegyes övezetbe több közösségi funkció fokozatos megvalósíthatósága érdekében
5. A 772 hrsz-ú funkció nélküli közkert a szomszédos ingatlanokéhoz hasonló kertvárosias övezetbe kerüljön két lakás megvalósíthatósága érdekében
6. A 014 hrsz-en lévő kihasználatlan, funkció nélküli közpark (mely magáningatlan) kerüljön gazdasági területfelhasználásba, kisvállalkozás megtelepedését elősegítendő
7. A zöldterületek pótlása az önkormányzati tulajdonú 1446 hrsz-en történhet, melyen közösségi célú „Tündérkert” kerülhet kialakításra
8. A 071 hrsz és a 067 hrsz keleti részének többcélú beépítésre szánt és beépítésre nem szánt gazdasági területre módosítása
9. A 417 hrsz-ú ingatlanon közút kiszabályozása több ingatlan közúti megközelíthetősége érdekében, összekötve a 420/1 és 059/16 hrsz-ú közutakat
10. A biológiai egyenérték biztosítására általános mezőgazdasági területen további gazdasági erdő kijelölése szükség szerint
11. A 81 hrsz-ú ingatlanon két darab építési telek és egy darab gazdasági terület kialakítása

A tervezési munka elindult, amelynek első szakaszában a környezeti vizsgálattal kapcsolatos állásfoglalásra kértük fel az államigazgatási szerveket. A településrendezési eszközök tervezett módosításához kapcsolódóan az eljárás lefolytatásához ***kiegészítő határozat meghozatala*** szükséges a mellékelt tartalommal.

***Kérem Önöket, hogy a tárgyi 11 pontot érintő településrendezési eszközök részleges módosításához a kiegészítő határozatot elfogadni szíveskedjenek!***

**Litér, 2023.09.01.**

 **Osváth Örs**

 Litér Község Polgármestere

*Határozati javaslat*

***Litér Község Önkormányzata Képviselő-testületének***

***…./2023.(IX.12.) LKt határozata***

Litér Község Önkormányzatának Képviselő-testülete módosítani kívánja Litér Településrendezési Eszközeit részlegesen, 11 pontot érintően a 89/2023.(VI.20.) LKt. és a 97/2023.(VI.20.) LKt. számú határozatok szerinti tartalommal, amely határozatok kiegészítéseként az alábbiakról dönt.

Litér Község Önkormányzatának Képviselő-testülete megismerte és elfogadja a TRE módosítás eljárási rendjének tartalmáról szóló önkormányzati Főépítész feljegyzését.

Litér Község Önkormányzatának Képviselő-testülete kinyilvánítja, hogy az épített környezet alakításáról és védelméről szóló 1997. évi LXXVIII. törvény 7.§ (3) bekezdés e) pontja szerint a Litér 772 hrsz-ú ingatlanokat érintő, a településrendezési eszközök 5. sz. módosításával létrejövő egységes lakóterületi fejlesztés más területen nem valósítható meg, annak ellenére, hogy a település területén belül található lakóterület, azonban jelen konkrét szándékok a lakóterületek fejleszthetőségét szolgálják a fokozódó betelepülési tendencia kielégítése érdekében.

A Képviselő-testület megbízza a polgármestert, hogy jelen határozatot az Állami Főépítésznek megküldje.

Határidő: 2023.09.15.

Felelős: Osváth Örs polgármester

